# Recueil général et complet des fabliaux des 13e et 14e siècles/XLVII
### XLVII DU CHEVALIER A LA CORBEILLE

1 Pur ce que plusours ount mervaille Del Chevaler à la corbaylle, Ore le vus vueil je counter, Se il vus plest à escoter. 5﻿Un chevaler de grant valour E une dame de honour S’entraimerent jadis d’amour Leaument ou grande douçour ; Mès ne se poeint assembler, 10Ne pur geiter ne pur embler, Fors à parler taun soulement, Qar molt estoit estreitement, La dame close e enmurée. Meson ne clos ne ount durée 15Vers femme, qar son engyn pase Tot ce qe autre engyn compasse. Le seigneur l’out d’amour pryé, Et la dame s’est otryé A ly, quant vendreint en eyse ; 20Mès mester est qe um se teyse
E vers pucele e vers chaunbrere, Et q’ el se tienge en sa barrere En pès, qar soun mary la geyte E fet geiter à grant deceyte ; 25E mès q’il geytée ne l’aust, Si ne say corne l’em peust Approcher à tiel chasteleyne Si ce ne fust à tro grant peyne, Qar trop i a murs e fosseez. 30Cil qe tous les aveit passeez E feïst taunt q’il poeit estre Denz cele chambre le plus mestre Où la dame dort e repose, N’uncor serreit legere chose 35D’aver tote sa volenté ; Qar en yver e en esté La gueyte une veele talvace : Si la dame remuer se face Une houre q’ el ne la veïst, 40Meintenant ele le deïst A le seigneur q’estoit soun fis ; Cil crerroit bien tost tus ces dys. ﻿Le chevaler mout bien souvent Soleyt aler à tournoyement, 45Si com riche baroun deit fere. Le chevaler de basse affere, Qe longement s’ avoit mussee E en mussaunt soun temps ussee, Un jour forment se purpensa 50Qe la dame veïr irra,
Qaunt erré fust le chasteleyn. Le porter ne fust pas vileyn : Son message à la dame fist, E meintenant al porter dist : 55« Amis, lessez sa eynz venyr, Qar à counsail le vueil tenyr D’un affere qe ge repens. » Ataunt entra il saunz defens ; Les chevalers qe leyns furent 60Ly firent joie, qe ly conurent. La dame molt bel le reçust ; Mès la veeille ne le y pust Saluer si à grant peyne noun, Qar el l’avoit en suspecioun, 65Desus un tapit se assistrent, D’amours un parlement y mistrent. Trop fut près la veeille frouncie, Qe maie passioun la ocie ! Qar de parler ont poi d’espace : 70« Dame, « feit il », ja Dieu ne place Qe ceste veille vyvre puisse, Q’ el n’eit brusé ou bras ou quisse, Qe ele soit clepe ou contrayte ! Qar s’ el eüst la lange trayte, 75Certes ce serroit charité, Qe mensounge ne vérité Ne issent jamès de ses denz. — Sire, mout ad el cuer dedenz, » Fet la dame, « feloun corage ; 80Qe mort la prenge e male rage !
Trop ad en ly male racyne ; Mès qi m’enseignast medicine Par qei ele fust asourdée, Je l’en donasse grant soudée, 85Qar petit dort et longes veyle, Si a par tro clere l’oreyle Auxi de nuytz corne de jurs. Um di qe veeille gent sunt sourdz, Mès ceste ad trop clere l’oye. 90— La male goute, bele amie, » Feit il, « nus em pusse venger ! Je ne vus say autre enseigner ; Mès, pur Dieu, que frez vus de moi, Qe taunt vus ayme en bone foy ? 95Grant piece a, e bien le savez. Trés grant pechié de moy avez. — Peché, » fet el, « bels amis chers ? Ja estes vus ly chevalers Qe je plus aym ; si je peüsse 100E je le loyser en eüsse, Veiez tauntz barrez e tanz murs, Je vodroi estre ou vus aillours En Espaigne ou en Lumbardye. — Dame, » fet il, « par coardye, 105Si Diu peüst mon cors salver, Ne lerroi je pas à entrer En cet hostel, e tant feroi Q’uncore anuit seyenz seroi. Si de vus qidoi esploiter. 110— Venez or dount saunz respiter, »
Fet ele, « anuit, bels douz amis ; Qar, si saienz estoyez mis Qe de nul aparsu fussez, Mon corps gayné avérez ; 115Qar pus mès ne faudrez vus ja De venir desque cel us la Où je serroye countre vus. — Ensi, » fet il, « le ferrom nous ; Je y vendroi anuit sauntz faile. 120— Bien dount, » fet ele, « vus y vaile. » ﻿Ataunt lessent le conciler ; De l’ oriller e d’escoter Fust la veeille molt entremise, Mès n’avoit pas la chose aprise. 125La dame demanda le vyn ; Le chevaler, ce fust la fyn, En bust, e ne mie grantment ; Eynz regarde ententivement La sale qe ad murs feytis 130Estoit assis e apentis Devers le mur fust descoverte, Si ja ne fust fenestre overte. Si pout um vere de lover ; Qar um porroit bien un bover 135Launcer par mi ou tous ces buefs ; Pensa qe serroit à soun oefs. Un soun esquier apela, Priveement le councila Q’il s’en isse, e s’en aut muscer 140Joste la sale en un ligner
Qi estoit apuez al mur, E soit là dès q’il soit obscur E que la gent se soit cochee ; Puis mounte le mur à celee, 145Si le atende à un kernel. Cely, qe ne fust gueres bel De remeyndre en si grande doute, Greaunta sa volenté toute ; Qar ne le osa fere autrement. 150Vers le ligner va belement, Enbuchez est dedenz la buche E tint en sa meyn une rusche. E qant la gueyte avoit cornée, Le chevaler s’ ert atornee. 155﻿Qant qida qe fust endormie La gent, lors ne s’ oblia mie, E le chevaler ad fet taunt Qe grant piece après l’anuytant Sy vint dehors les murs ester ; 160Et um ly fet tost aporter Une corbaille bien tornée. De cordes bien avyronée, Ou la aye cely desus. Le chevaler, qe remist jus, 165S’est denz la corbaille cochée, E cil l’ount sus le mur sakee E molt tost le ount mis a vale De le mur desqe en la sale ; Bien ad deservy son deduit. 170E la dame unqe cele nuit
Ne dormi, einz fust en entente, Tant q’ele oie ou q’ele sente De son amy l’ aviegnement. Vers la chaunbre va belement 175Où la dame le entendoit. Bon guerredoun rendre l’en doit La dame, qe grant joie en a ; Dedenz la chaunbre le mena, E firent qanqe fere durent. 180A molt grant joie ensemble furent, Mès la veille gysoit molt près, Qe molt avoit le cuer engrès, E n’ert pas uncore endormie. Entre lur deus litz n’i out mie 185Une teyse, ce m’est avys ; Un covertour covroit lur lis, Qe bon e bel e graunt estoit, E qe soul les deus litz covroit. Le chevaler fist son mester 190E le covertour fist crouler ; Lors la maveise demaunda : « File, ton covertour, q’ey ça Qe tant l’ oie aler e venir ? — Dame, je ne me pus tenir, » 195Fet ele, « de grater une houro : Seigne, ce qid, me demoure. » Cele qide que voir ly dye, Mès longes ne demorra mie Ne fist le covertour crouler : 200Sout les coupes le roy doner
Le chevaler, mien esscient, Qar il ne se repose nent, Molt ert vaillaunt en cel estour. Sovent fesoit le covertour 205Crouler e torner d’ une part ; E la veille, qe mout soud d’ art E d’engyn e de trycherye, Pensa q’ unqe pur graterye N’ ala le covertour ensi. 210De son lit la maveise issi, Une chaundelle prist desteinte, E d’ aler suef ne se est feynte ; Vers la cusyne tint sa voie ; Mès par mi la sale forvoie 215Taunt q’en la corbaille chay. Cil qiderent estre trahy Qe les cordes braunler sentirent, Vistement la corbaille tyrent ; Sus trehent la veille chanue. 220Le ciel fust estoillé saunt nue ; Qant cele vint près del lover, Donqe conurent li esqier Qe ce n’est mie lur seignour. Donqe la demeynent à dolour, 225Qar la corbaille balauncerent, De tref en autre la launcerent ; Unqe n’ ala ele à tiel hounte. Primes avale e pus amounte. En tel peyne e en tel torment 230L’ont demenée longement,
Pur poy ne l’ ont toly la vie ; Bien qide q’il l’ eye ravye Deables ou autre malfees. Qaunt il furent trop eschaufeez 235De crouler les cordes guerpissent, La corbaille à terre flatissent, E la veille à une part vole ; Qaunt el leva, se fist que foie. A quoy ferroi je lonc sermoun ? 240Taunt hordely par sa mesoun Q’à son lit s’en est revenue Tremblaunt come fueille menue Qe le vent de byse demeyne. Si com poeit parler à peyne, 245Dit à la dame à grant tristour : « Mal feu arde ton covertour ! Tel noise ad anuit démenée, Malement me ad atornee. » Les dames q’ errerent par nuit 250Mout en eürent grant desduit, Les deuz amantz, qant l’ œvre surent, E ceux qe balauncé l’eürent. Le chevaler ala e vynt : Unq plus à la veille n’avynt, 255Q’el levast puis qe fu cochée ; Qant ly sovynt de sa haschée, N’avoit talent de hors aler ; Unqes puis taunt n’ oy crouler Le covertour, qe se remust 260Pur nulle besoigne q’ ele eüst.
Pur ce est droit qe mal purchace Qe à la foiz mal à ly face. ﻿Ataunt finist sauntz nulle fayle De la veille e de la corbayle.
* ↑ XLVII. — Du Chevalier a la corbeille, p. 183. Publié par M. Fr. Michel, à la suite de Gautier d’Aupais, Paris, 1835, p. 35-44. [Nous avons essayé, pour ce fabliau et le suivant, de rendre aux vers leurs huit syllabes réglementaires ; mais les corrections à faire à ces vers anglo-normands sont si nombreuses qu’on peut se demander s’il n’eût pas été préférable de laisser les vers tels quels.]
* ↑ Vers 2 — * Del ; ms., De le — * à ; ms., e.
* ↑ 4 — vous, lisez vus.
* ↑ $^{et}$ 8 et 147 — * grande ; ms., grant.
* ↑ 9 — * ne se ; ms., il ne se.
* ↑ 14 — * Meson ; ms., Mesone. — * ne ount ; ms., n’ount.
* ↑ 16 — * qe autre ; ms., qu’autre.
* ↑ 17 — * seigneur ; ms., chevaler.
* ↑ 21 — « E » manque dans le ras.
* ↑ 22 — * q’el ; ms., qe ele.
* ↑ 25 — aüst, lisez aust.
* ↑ 26 — peüst, lisez pust.
* ↑ 34 — * N’uncor ; ms., Uncore ne.
* ↑ 37 — * talvace ; ms., talevace.
* ↑ 38 — * Si ; ms., Et si.
* ↑ 39 — * q’el ; ms., qe ele.
* ↑ 40 — « le » manque au ms.
* ↑ 42 — « tus » manque au ms.
* ↑ 43 — « bien » manque au ms.
* ↑ 47 — * s’avoit ; ms., se avoit.
* ↑ 49 — « forment » manque au ms.
* ↑ 50 — * veir ; ms., vere.
* ↑ 52 — * pas ; ms., mie.
* ↑ 53 — * Son ; ms., Eynz son.
* ↑ 54 — * al ; ms., à le.
* ↑ 57 — * D’un ; ms., De un.
* ↑ 58 — « il » manque au ms.
* ↑ 59 — * Les ; ms., Et les.
* ↑ 62 — * le y ; ms., ly.
* ↑ 64 — * el l’avoit ; ms., ele le avoit.
* ↑ 72 — * Q’el ; ms., Qe ele.
* ↑ 74 — * s’el eüst ; ms., si ele ust.
* ↑ 77 — * ses ; ms., ces.
* ↑ 78 — * el ; ms., en le.
* ↑ 80 — « Qe » manque au ms.
* ↑ 82 — * medicine ; ms., la medicine.
* ↑ 86 — « par » manque au ms.
* ↑ 96 — « trés » manque au ms.
* ↑ 97 — * el ; ms., ele.
* ↑ 99 — * peüsse ; ms., pusse.
* ↑ 100 — * en eüsse ; ms., usse.
* ↑ 101 — Ce vers nous paraît incompréhensible.
* ↑ 105 — * peüst ; ms., pust.
* ↑ 107 — et, lisez e.
* ↑ 108 — * Q’uncore ; ms., Qe uncore.
* ↑ 110 — « or » manque au ms.
* ↑ 112 — * estoyez ; ms., vous estoyez.
* ↑ 115 — « mès » manque au ms.
* ↑ 120 — « dount » manque au ms.
* ↑ 121 — Atant, lisez Ataunt.
* ↑ 122 — * De l’oriller ; ms., De le oriller.
* ↑ 123 — * Fust la veeille molt ; ms., Molt fust la veeille.
* ↑ 124 — * n’avoit ; ms., n’out.
* ↑ 134 — « bien » manque au ms.
* ↑ 136 — * Pensa qe ; ms., E pensa qe ce.
* ↑ 138 — * Priveement ; ms., Privément.
* ↑ 141 — * Qi estoit ; ms., Q’estoit.
* ↑ 143 — * cochee ; ms., cochié.
* ↑ 144 — * à celee ; ms., tot à celee.
* ↑ 148 — * Greaunta ; ms., Graunta.
* ↑ 154 — * s’ert ; ms., se s’ert.
* ↑ 156 — * s’oblia ; ms., se oblia.
* ↑ 157 — « E » manque dans le ms.
* ↑ 160 — « tost » manque dans le ms.
* ↑ 165 — * denz ; ms., dedenz.
* ↑ 166 — * sakee ; ms., saké.
* ↑ 167 — * le ount ; ms., l’ount.
* ↑ 173 — * l’aviegnement ; ms., le aviegnement.
* ↑ 175 — * le entendoit ; ms., l’entendoit.
* ↑ 176 — * guerredoun ; ms., guerdoun.
* ↑ 184 — * out ; ms., avoit.
* ↑ 186 — * Un ; ms., Un soul.
* ↑ 188 — * Et que soul ; ms., Le covertour que.
* ↑ 189 — * Le ; ms., Comme le.
* ↑ 190 — * E le covertour fist ; ms., Le covertour comença.
* ↑ 191 — * Lors la maveise ; ms., La maveise veille.
* ↑ 193 — * l’oie ; ms., le oie.
* ↑ 194 — « me » manque dans le ms.
* ↑ 199 — * Ne fist ; ms., Qe il ne fist.
* ↑ 200 — * Sout ; ms., Bien sout.
* ↑ 205 — * d’une ; ms., de une.
* ↑ 206 — * d’art ; ms., de art.
* ↑ 208 — * q’unqe ; ms., qe unqe.
* ↑ 209 — * N’ala ; ms., Ne ala.
* ↑ 210 — * maveise ; ms., veille.
* ↑ 212 — * d’aler ; ms., de aler.
* ↑ 221 — * del ; ms., de le.
* ↑ 222 — * li esqier ; ms., l’esqier.
* ↑ 227 — * n’ala ele à tiel ; ms., la veille ne alla à tiele.
* ↑ 229 — * tel peyne e en tel ; ms., tele peyne e.
* ↑ $^{et}$ 230 et 231 — * L’ont ; ms., La ont.
* ↑ 232 — * l’eye ; ms., la eye.
* ↑ 234 — « trop » manque au ms.
* ↑ 238 — * el ; ms., ele.
* ↑ 240 — * hordely ; ms., hordly.
* ↑ 244 — * com ; ras., come.
* ↑ 249 — * q’errerent ; ms., que errerent.
* ↑ 250 — * eürent ; ms., urent.
* ↑ 251 — * l’oevre ; ms., le oevre.
* ↑ 253 — * Le ; ms., Ensi le.
* ↑ 254 — * Unq ; ms., Unqe. — * n’avint ; ms., ne avint.
* ↑ 255 — * Q’el ; ms., Qe ele.
* ↑ 257 — * aler ; ms., issyr.
* ↑ 258 — * n’oy ; ms., ne oy.
* ↑ 260 — * q’ele ; ms., qe ele.
* ↑ 262 — « à » manque au ms.
* ↑ 263 — « nulle » manque au ms.